El canal de WhatsApp de l’Ajuntament de Burjassot aconsegueix les 3000 altes
2025-07-24

En a penes dos anys de vida, els complia el passat gener, el canal de WhatsApp de l’Ajuntament de Burjassot s’ha convertit en una ferramenta de comunicació fàcil, àgil, ràpida i molt ben acceptada per la ciutadania. No en va, tal com es desprén de les dades que han passat els tècnics responsables del canal, fins a la data s’han donat d’alta 3.000 usuàries i usuaris que, tots els dimarts i els divendres, reben les notícies més destacades del municipi.

Esta ferramenta s’ha convertit en una gran canal de comunicació a través de la qual el Consistori facilita informació municipal a la ciutadania amb contingut d’agenda o de les notícies més importants. Així mateix, en el cas de situacions excepcionals, alertes o qualsevol avís que s’haja de donar a la població, també s’està fent ús d’este canal tan fàcil d’usar per totes i tots.

“Arribar a 3.000 usuaris i usuàries és una dada súper positiva ja que posa de manifest que este nou servei ha sigut tot un encert i, abans de res, molt ben rebut per la ciutadania”, ha assenyalat l’alcalde de Burjassot, Rafa García, qui també ha destacat “la rapidesa i facilitat d’ús del servei, davant qualsevol situació d’alerta en el municipi ja que arribem a la ciutadania a l’instant i li avisem de tot el que puga succeir de la manera més senzilla i ràpida”.

Totes aquelles veïnes i veïns que desitgen subscriure’s a este canal poden fer-lo agregant i guardant el número +34 671 400 894 a la seua llista de contactes del telèfon mòbil. Després d’este primer pas, cal enviar un WhatsApp amb la paraula “Alta” seguida del seu nom i cognoms. Des d’eixe moment,  es podrà rebre tota la informació que s’envie des d’aquest canal comunicatiu.

Este servei està configurat com una llista de distribució i cap persona tindrà accés als números de cadascú dels components.